- Tak tæve.

- Skriv til mig, at du gerne vil være min tæve.

Sådan lød nogle af de beskeder, Jasmine Søgaard i december fik på Facebook fra et nordjysk regionsrådsmedlem.

Begge var medlemmer af Socialdemokratiet, og ordlyden var efter hendes opfattelse så krænkende, at hun har klaget til partiet.

Efterfølgende har regionsmedlemmet, Thomas Hav, forladt Socialdemokratiet og er blevet løsgænger.

Ifølge Jasmine Søgaards forklaring, begyndte det hele med, at hun fik en venneanmodning på Facebook fra den nordjyske partifælle kort efter regionrådsvalget.

Skrev om politik

De kendte ikke hinanden i forvejen og havde aldrig mødt hinanden, men idét de begge var medlemmer af Socialdemokratiet, og der lige havde været valgkamp, så fandt hun det ikke underligt.

De skrev ifølge hende de næste 14 dages tid om politik.